
ДОПЪЛНИТЕЛНИ ТРЪЖНИ УСЛОВИЯ ЗА ПРОВЕЖДАНЕ НА ПРОЦЕДУРА към Заповед № РД-101/19.07.2018г. на кмета на община Земен
І. ПРЕДМЕТ НА ПРОЦЕДУРАТА
Настоящите услови се отнасят към процедура за продажба на стояща дървесина на корен съгласно НАРЕДБА за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, в изпълнение на Решение №395 от протокол №45 / 21.06.2018г. на Общински съвет Земен.

Продажба на стояща дървесина на корен чрез търг с тайно наддаване по видове сечи, дървесни видове, количества, начални цени, гаранции за участие и стъпка на наддаване от позиция, с отдели и подотдели, съгласно заповед за откриване на процедурата - Обект №134003, включващ следните отдели/подотдели отдел 92, подотдел „к“ и „ч“, представляващи горски имот с кад. № 134003, в землището на с.Калотинци, община Земен.

II. ВРЕМЕ И МЯСТО НА ПРОВЕЖДАНЕ НА ТЪРГА С ТАЙНО НАДДАВАНЕ
    
Търгът ще се проведе на датата и в часа, посочени в заповедта за откриването му в административната сграда на Община Земен, гр.Земен, ул. ”Христо Ботев” №3. 

III. ВРЕМЕ И НАЧИН ЗА ОГЛЕД НА ДЪРВЕСИНАТА
 
Оглед на обекта се извършва всеки работен от 09.00 часа до 16.00 часа от обявявана на търга до последния ден, в който могат да се подават оферти-заявления за участие, след представяне на платежен документ за закупена тръжна документация и в присъствието на представител на Община Земен. Разходите за огледа са за сметка на кандидата. 

Лице за контакти Димитър Боянов – Заместник кмет – тел. 07741/2494
ІV. ГАРАНЦИИ
1. Гаранцията за участие не се предвижда в настоящата процедура.

2. Гаранцията за изпълнение на договора за продажба на стояща дървесина на корен е в размер на 5% /пет процента/ от достигнатата цена за обекта и следва да бъде представена преди подписване на договора за покупко-продажба. 

Гаранцията за изпълнение се представя в една от следните форми:

2.1. парична сума, внесена по сметка на продавача;

2.2. банкова гаранция, учредена в полза на продавача. 
В случаите, когато кандидатът представя банкова гаранция, в нея следва да е посочено, че тя се освобождава след изрично писмено известие от продавача.

Купувачът избира сам формата на гаранцията за изпълнение.

3. Продавачът освобождава гаранциите, без да дължи лихви за периода, през който средствата законно са престояли при него.

4. Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.


V. ПРАВО НА УЧАСТИЕ

1. До участие в търга се допускат кандидати, отговарящи на изискванията по реда на чл. 58 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, представили:
- за юридически лица и еднолични търговци – копие от удостоверение, издадено от Агенцията по вписванията, или следните документи, ако не е регистриран съгласно ЗТР:

а) актуално състояние на съдебната регистрация на кандидата;

б) копие от документ за данъчна регистрация;

в) копие от документ за регистрация в регистър БУЛСТАТ; 

     
- Декларация, че кандидатът не е:  

а) осъден с влязла в сила присъда, освен ако е реабилитиран, за престъпление по чл. 194 – 217, 219 – 260, 301 – 307, 321 и 321а от Наказателния кодекс;

б) обявен в несъстоятелност и не е в производство по несъстоятелност;

в) в производство по ликвидация;
г) свързано лице по смисъла на § 1, т. 15 от допълнителната разпоредба на ЗПКОНПИ с Кмета на Община Земен
д) сключил договор с лице по чл. 68 на ЗПКОНПИ.

е) лишен от право да упражнява търговска дейност;

ж) няма парични задължения към държавата и към община Земен, установени с влязъл в сила акт на компетентен държавен орган.
(Важно: Изискванията на чл. 58, ал.1, т.3 се отнасят за управителите или за лицата, които представляват кандидата, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран.)
Квалификационно изискване:

- да е вписан в регистъра на ИАГ за съответната дейност; 

- лицензираният лесовъд на фирмата да е вписан в регистъра на ИАГ за упражняване на лесовъдска практика; 

- лесовъда да е назначен на трудови договор, като за целта се представя справка от НОИ по чл.62, ал.4 от КТ за назначения лицензиран лесовъд.

Техническо изискване – да разполага със собствена, закупена на лизинг или наета техника за извършване на сечта и извоза на дървесина, а именно:
- за добива на дървесината – минимум 5 броя бензиномоторни триони (БМТ);

- за извоз на дървесината – минимум 1 /един/ трактор или друга техника (камиони, влекач и др);
- за направата и поддръжката на извозните пътища в обекта – минимум 1  булдозер.
Важно: 

1. Бензиномоторните триони да бъдат изправни и обезопасени, да не се позволява изтичане на гориво-смазочни течности. 
2. Земеделската и горска техника (трактори, булдозери) да е регистрирана по реда на Закона за регистрация и контрол на земеделска и горска техника (ЗРКЗГТ) и да е преминала технически прегледи, съгласно правното предписание на чл.232, ал.2 от Закона за горите, който да е в сила към датата на търга. 
3. За другата техника (камиони, влекачи и др) се прилагат изискванията на Наредба № І-45/24.03.2000г. за регистриране, отчет, пускане в движение и спиране от движение на моторни превозни средства и ремаркета, теглени от тях и за предоставяне на данни за регистрираните пътни превозни средства. 
4. Товарните превозни средства, транспортиращи дървесина да бъдат снабдени с изправни и функциониращи устройства за позициониране и проследяване на движението им (GPS). Техническият преглед да бъде в сила към датата на провеждане на търга.

Собствеността на техниката се доказва с копие на фактура или извлечение от инвентарната книга за дълготрайните материални активи (ДМА) или от задбалансовата сметка, в която се води актива. Ако техниката е закупена на лизинг или наета, кандидатите представят съответни доказателства за това. Прилагат се копия на регистрационни талони и/или талони за регистрация на горска и земеделска техника, копия на уведомления и справки по чл.62, ал.4 от КТ за назначения лесовъд - копие от удостоверения им за придобита квалификация и данни за вписване в регистъра на ИАГ. 

Всички документи, когато са копие, трябва да са заверени с «вярно с оригинала» с подпис на представляващия участник.
Тези изисквания се отнасят за управителите и членове на управителните органи на кандидата.
Не се допуска едновременно извършване на добив в един подотдел от двама и повече купувачи с изключение на случаите, когато е допуснато участие на подизпълнител.
2. Не може да участва в търг с тайно наддаване за продажба на добита дървесина кандидат или участник, който е:

а) осъден с влязла в сила присъда, освен ако е реабилитиран, за престъпление по чл. 194 – 217, 219 – 260, 301 – 307, 321 и 321а от Наказателния кодекс;

б) обявен в несъстоятелност и/или е в производство по несъстоятелност;

в) в производство по ликвидация;
г) свързано лице по смисъла на § 1, т. 15 от допълнителната разпоредба на ЗПКОНПИ с Кмета на Община Земен.
д) сключил договор с лице по чл. 68 на ЗПКОНПИ.

е) лишен от право да упражнява търговска дейност;

ж) има парични задължения към държавата и към община Земен, установени с влязъл в сила акт на компетентен държавен орган.


В процедурата не се допуска участието на подизпълнители.


VI. ПОДАВАНЕ НА ИЗИСКУЕМИТЕ ДОКУМЕНТИ


1. Документите за участие в търга се подават в деловодството на Община Земен, гр.Земен, ул.Христо Ботев  №3 до 17:00 часа на последния посочен ден за получаване на заявления-оферти.
2. При изготвяне на документите си за участие всеки кандидат трябва да се придържа точно към обявените условия.

3. До изтичането на срока за подаване на документите за участие в търга всеки кандидат може да ги оттегли, промени или допълни.
4. Документите за участие в търга се представят в запечатан непрозрачен плик от кандидата или от упълномощен от него представител. Върху плика кандидатът посочва името на фирмата, адрес за кореспонденция, телефон и електронен адрес. Освен това, трябва да се изпише: Документи за участие в търг с тайно наддаване за продажба на стояща дървесина на корен за Обект № 134003. 
5. При приемане на документите върху плика се отбелязват входящият номер, датата и часът на получаването и посочените данни се записват във входящ регистър по образец, за което на приносителя се издава документ.

6. Не се приемат за участие в търга и се връщат незабавно на кандидатите документи, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват в регистъра.
7. Документите, които следва да бъдат представени от кандидатите при участие в търг с тайно наддаване са:
7.1.Заявление за участие - Приложение № 1.
7.2.Списък на документите – Приложение № 2.
7.3.Копие от документ за Единен идентификационен код (ЕИК), когато кандидатът е регистриран по Закона за Търговския регистър или копие от документ за регистрация в регистър БУЛСТАТ, за лицата, регистрирани в Република България, или данни за търговска регистрация, съгласно националното законодателство в случаите, когато в процедурата участва чуждестранно лице.

Комисията служебно проверява актуалното състояние на кандидата към датата на провеждане на търга.

7.4.Административни сведения за участника по образец – Приложение № 3.

7.5.Декларация за отсъствие на обстоятелства по чл. 58, ал.1, т.3, от Наредбата по образец – Приложение № 4.

Изискванията по чл.58, ал.1, т.3, от Наредбата се отнасят за управителите и членовете на управителните органи на кандидата, а именно, че кандидатът не е:
а) осъден с влязла в сила присъда, освен ако е реабилитиран, за престъпление по чл. 194 – 217, 219 – 260, 301 – 307, 321 и 321а от Наказателния кодекс;

б) обявен в несъстоятелност и не е в производство по несъстоятелност;

в) в производство по ликвидация;
г) свързано лице по смисъла на § 1, т. 15 от допълнителната разпоредба на ЗПКОНПИ с Кмета на Община Земен.

д) сключил договор с лице по чл. 68 на ЗПКОНПИ.

е) лишен от право да упражнява търговска дейност;

ж) няма парични задължения към държавата и към община Земен, установени с влязъл в сила акт на компетентен държавен орган.

7.6.Декларация относно обстоятелството по чл.58, ал.2 от Наредбата по образец – Приложение № 5.

Изискванията по чл.58, ал.2 от Наредбата се отнасят за управителите и членовете на управителните органи.

7.7. Декларация, че кандидата е запознат с условията и предмета на търга по образец – Приложение № 6.

7.8. Декларация, че кандидата е извършил оглед на обекта и е запознат с техническите и технологичните изисквания за извършване на дейностите в него по образец – Приложение № 7.

Кандидатите трябва да имат предвид, че за попълване на декларация с невярно съдържание се носи наказателна отговорност по чл.313 от НК.

7.9. Декларация, че кандидата отговаря на техническите изисквания за извършване на ползването на дървесината по образец- Приложение № 8, както следва:

Да разполага с изправна собствена или закупена на лизинг техника за извършване на сечта и извоза на дървесината, а именно:
- за добива на дървесината– минимум 5 /пет/ броя бензиномоторни триона (БМТ);

- за извоз на дървесината– минимум 1 /един/ трактор или друга техника (камиони, влекач и др); 

- за направата и поддръжката на извозните пътища в обекта – минимум 1 булдозер. 


 Към декларацията кандидата представя:


7.9.1 Копие на първичен счетоводен документи за закупуването на техниката или извлечение от инвентарната книга за дълготрайните материални активи (ДМА) или от задбалансовата сметка, в която се води актива.

7.9.2. в случай, че техниката е закупена на лизинг или се ползва под наем, се представят съответните доказателства за това;

7.9.3. копия от регистрационни талони и/или талони за регистрация на горска и земеделска техника;


7.9.4. копие от документа доказващ, че техниката е преминала технически преглед, който да е в сила към датата на търга;

Във всички изисквани документи трябва да са видни собствениците.


7.10.Доказателства, че кандидатът отговаря на квалификационните изисквания, а именно да е вписан в регистъра на ИАГ за съответната дейност и да е сключил договор с лицензиран лесовъд, като за доказателства кандидата представя:


7.10.1 копие от удостоверение за регистрация на кандидата в публичния регистър на ИАГ за съответната дейност;


7.10.2. копие от удостоверение за регистрация на лицензирания лесовъд в публичния регистър на ИАГ за съответната дейност;


7.10.3.копия от справки от НОИ по чл.62, ал.5 от КТ за назначения лицензиран лесовъд със срок на валидност два месеца преди датата на търга;


7.10.4.копия от удостоверения за придобита квалификация лицензирания лесовъд и документи за вписването му в публичен регистър

7.11. Декларация, че кандидата е запознат с проекта на договор и с поставените в него условия по образец - Приложение № 9

7.12.Декларация по образец, съгл. чл.52, ал.6 от Наредбата – Приложение №12.

7.13. Документ /платежно нареждане/ за внесена гаранция за участие в търга;

7.14. Документ за закупена тръжна документация – оригинал или заверено копие.

7.15. Декларация за липса или наличие на задължения към НАП. 
7.16. Комисията служебно проверява липсата или наличието на задължения на кандидата към Община Земен.
7.17. Референция /препоръки/ по образец - Приложение № 10
7.18. Нотариално заверено пълномощно, когато лицето участва с представител и когато предложението е подадено от изрично упълномощен представител на кандидата.

7.19. Когато кандидатът в търга предвижда участие на подизпълнители, документите, които се изискват от кандидата, се прилагат и за съответните подизпълнители.

7.20. Когато кандидат в търга е обединение, което не е юридическо лице, документите се представят за всяко физическо или юридическо лице, включено в обединението.

7.21. Когато кандидат в търга е чуждестранно физическо или юридическо лице, или техни обединения, документите, които са на чужд език се представят в официално заверен превод. Ако кандидатът е обединение, документите се представят за всяко юридическо или физическо лице, включено в обединението.

8. Комисията започва работа след получаване на списъка с кандидатите и представените от тях документи.

- Комисията проверява самоличността на присъстващите лице – заседанието е публично и могат да присъстват кандидатите или на техните упълномощени представители. Когато при започване на търга не присъства представител на някой от кандидатите, подали документи за участие, комисията отстранява кандидата от по-нататъшно участие в търга, без да отваря плика с документите му.

- Комисията отваря документите на кандидатите по реда на тяхното постъпване и проверява, дали са оформени съгласно изискванията.

- Комисията проверява наличието на всички изискуеми документи на кандидатите, както и на подизпълнителите, ако те предвиждат такива.

- Комисията отстранява от участие в търга кандидат:

· който не е представил някой от изискуемите документи и те са представени във вид и съдържание, различни от изисканите от продавача;

· за когото са налице обстоятелства по чл. 58, ал. 1, т. 3 от Наредбата.
9. След допускане на кандидатите до следващия етап на търга комисията отваря ценовите предложения на допуснатите кандидатите и обявява направените ценови предложения. Не се отваря пликът с надпис "Предлагана цена" на кандидат, който е отстранен от по-нататъшно участие в открития конкурс. Предложения, подадени в плик "Предлагана цена", които не отговарят на предварително обявените от възложителя критерии, не участват в класирането.
16. Не се възстановява гаранцията за участие на допуснати до участие кандидати, които не са потвърдили началната цена.
17. Действията на комисията до изготвянето на протокола са публични. 
18. Когато за участие в конкурс е подадена оферта от един кандидат, комисията я разглежда и в случай че кандидатът отговаря на условията за допускане и предложението му е изготвено в съответствие с условията за провеждане на конкурса, той се обявява за спечелил обекта.

19 Комисията отстранява от участие в конкурса кандидат:

1. който не е представил някой от изискуемите документи по чл. 18 от Наредбата;

2. за когото са налице обстоятелства по чл. 18, ал. 1, т. 3 от Наедбата;

3. който е представил оферта, която е непълна или не отговаря на предварително обявените условия на възложителя;

4. който е представил оферта, която не отговаря на изискванията на чл. 19.

20. Кандидатите, класирани на първо и второ място, са длъжни от момента на попълване на декларацията по чл. 18, ал. 1, т. 3 до сключването на договора да уведомяват възложителя за всички настъпили промени в декларираните обстоятелства.

21. Комисията класира кандидатите съгласно резултатите от оценката по критериите, посочени в документацията за участие в конкурса.
22. Търгът с тайно наддаване завършва със заповед на органа, открил процедурата, за:

22.1. определяне на купувач, или

22.2. прекратяване на търга. 
23. В случай, че участниците в търга след изрична покана на председателя не изявят желание да купят, включително на начална цена, търгът се прекратява, а внесените гаранции за участие не се възстановяват.
24. Заповедта се издава в 3-дневен срок от утвърждаването на протокола на комисията и се съобщава по реда на чл.61 АПК. Заповедта се публикува на интернет страницата на Община Земен.

VII. СРОКОВЕ ЗА ПЛАЩАНЕ И ТРАНСПОРТИРАНЕ НА ЗАКУПЕНАТА ДЪРВЕСИНА
1. Авансова вноска в размер на 20 % се заплаща в деня на подписване на договора. Следващите плащания на дървесината се извършват по действително добити количества по сортименти. При плащане по банков път, същото се удостоверява с представяне в Община Земен на надлежно заверен от банката платежен документ.
2. Срокът за изпълнение на добива е 31.01.2019 год. Добивът на стояща дървесина на корен се извършва по следния график: 
	Месеца  (период) 
	Количество в пл. м3

	01.08. – 31.08.2018 год.
	215

	01.09 – 30.09.2018 год.
	215

	01.10 – 31.10.2018 год.
	215

	01.11 – 30.11.2018 год.
	215

	01.12 – 31.12.2018 год.
	100

	01.01. – 31.01.2019 год.
	98

	Всичко 
	1058


      
 Крайният срок за окончателното заплащане е крайния срок за извоз, посочен в позволителното за сеч за съответното насаждение от обекта, а срока за транспортиране на отсечената дървесина е датата на освидетелстване на съответното сечище в обекта.

ІХ. ПРЕКРАТЯВАНЕ НА ПРОЦЕДУРАТА
1. Продавачът прекратява процедура с мотивирана заповед, когато:
1.1. не е подадено нито едно заявление за участие и за повторната дата;

1.2. кандидатът не отговарят на условията за провеждане на търга;

1.3. документите за участие на всички кандидати, подадени за втората дата не отговарят на изискванията и условията на търга;

1.4. първият и вторият класиран участник откат да сключат договора;

1.5. отпадне необходимостта от провеждане на процедурата в резултат на съществена промяна в обстоятелствата;

1.6. са установени нарушения при откриване и провеждане на търга, които не могат да бъдат отстранени без това да доведе до промяна на условията, при които е обявен;
1.7. възникнат обстоятелства, които правят провеждането на търга невъзможно и които органът, открил процедурата не би могъл да предвиди преди откриването й;
1.8. определеният за спечелил процедурата не представи гаранция за изпълнение на договора.

2. Органът, открил търга може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.
3. В случай, че участниците в търга след изрична покана от Председателя не изявят желание да купят, включително по начална цена, търгът за съответния обект се прекратява, а внесените от тях гаранции за участие не се възстановяват.

Х. УВЕДОМЯВАНЕ ЗА ПОДПИСВАНЕ НА ДОГОВОРА
1. В тридневен срок от получаване на протокола на комисията Продавачът издава заповед, с която определя класирането на участниците, която се съобщава на заинтерсованите лица по реда на АПК и я публикува на интернет страницата си.

2. При подписването на договора кандидата, определен за спечелил, представя документ за гаранция за изпълнение на договора в размер на 5% от стойността на договора (в зависимост от направения от кандидата избор за формата на гаранцията – внесена парична сума или оригинал на банкова гаранция).

3. Продавачът сключва писмен договор с кандидата, определен за спечелил процедурата в седемдневен срок от влизане в сила на заповедта за определяне на спечелилия.

4. Договорът се сключва след като определеният за спечелил процедурата представи документ за внесена или учредена в полза на продавача гаранция за изпълнение. В случай, че определения за спечелил е избрал като форма на гаранцията за изпълнение банкова гаранция, същият представя документ за учредена такава.
5. В случай, че участникът не представи документите по предходния член договорът с този участник не се сключва.

6. Ако спечелилият участник откаже да подпише договора, се поканва за сключване на договор, класираният на второ място участник, като същият е длъжен в седемдневен срок от получаванe на поканата да заяви в Община Земен писмено своето намерение. В случай, че той също откаже, органът издал заповедта за определяне на резултатите от класирането прекратява процедурата.

Органът, открил процедурата не сключва договор с определения за спечелил в случай, че:
1. В седемдневен срок от определянето му за спечелил не представи:

· Удостоверение от органите на НАП, че кандидатът няма парични задължения към държавата, установени с влязъл в сила акт на държавен компетентен орган. 
· Документ за внесена или учредена в полза на продавача гаранция за изпълнение на договора.
Документите по т. 1 следва да са валидни към датата на подписване на договора, като се представят в оригинал или заверено копие. При представяне на заверено копие кандидатът представя и оригинала за сравнение. Същите документи се представят и за подизпълнителите, когато е предвидено изпълнение на договора с подизпълнители.

2. Договор не се сключва с кандидат, определен за спечелил, който има парични задължения към Община Земен, установени с влязъл в сила акт.
3. Когато в заявлението за участие кандидатът, класиран на първо място е предвидил е участие на подизпълнители, в договора се посочва името на подизпълнителя.

ХІ. РАЗНОСКИ ПО УЧАСТИЕ В ПРОЦЕДУРАТА.


Всеки участник поема всички разноски по изготвяне на документите и представянето им, вкл. по огледа на обекта. Община Земен не заплаща тези разходи, независимо от изхода на процедурата.

Представените заявления и приложените документи към тях не се връщат на участниците.

ХІІ. ЗАДЪРЖАНЕ НА ГАРАНЦИИТЕ ЗА УЧАСТИЕ

Органът, открил процедурата задържа гаранцията за участие, когато кандидат:

- оттегля заявлението след изтичането на срока за подаването му;

- обжалва заповедта на продавача за определяне на спечелил – до решаване на спора с влязло в сила решение;

- е определен за спечелил, но не изпълни задължението си за сключване на договор.

XІII. ДОПЪЛНИТЕЛНИ РАЗПОРЕДБИ

За всички неуредени с настоящите условия изисквания за продажба на стояща дървесина на корен се прилагат разпоредбите на Наредба за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти и Закона за горите.
